Tradicjowò tam zjéżdżają dobiwcowie eliminacjów na szczeblach gminowëch i krézowëch. Deja zòrganizowaniô recytatorsczégò kònkùrsu kaszëbsczi lëteraturë sã zrodza w niedaleczi Łątczińsczi Hëce – w 1972 rokù. Tej sã zaprezeńtowelë ùczniacë trzech môlowëch szkòłów, rok pózni to bëło 12 placówków, dzysô to ju je kònkùrs z wòjewódzczim sygã. Jegò cél to je pòpùlarizacjô nôrodny lëteraturë, tradicje i dozéraniô mòwë òjców. Kòżdi z ùczãstników mùszi zaprezeńtowac wëbróną wiérztã i wëjimk prozë – klarëje wespółòrganizatór i przédnik partu KPZ w Chmielnie Gita Michalewicz. Finał mdze w dniach 27-28 maja. Sobòta minie na kònkùrsowëch przesłëchaniach, òb wieczór ùczãstnicë sã pòtkają z lëteratã ks. prof. Janã Walkùszã. Ùroczësté pòdrechòwanié mdze w niedzelã – pò mszë sw. ò 11:00.